CELEX: 32016D2317
Language: hu
Date: 2016-12-16 00:00:00
Title: A Bizottság (EU) 2016/2317 végrehajtási határozata (2016. december 16.) a 2008/294/EK határozatnak és a 2013/654/EU végrehajtási határozatnak a légi járművek fedélzetén hozzáférhető mobilhírközlés (MCA-szolgáltatások) Unióban való működtetésének egyszerűsítése érdekében történő módosításáról (az értesítés a C(2016) 8413. számú dokumentummal történt) (EGT-vonatkozású szöveg )

20.12.2016   
            
            
               HU
            
            
               Az Európai Unió Hivatalos Lapja
            
            
               L 345/67
            
         A BIZOTTSÁG (EU) 2016/2317 VÉGREHAJTÁSI HATÁROZATA
   (2016. december 16.)
   a 2008/294/EK határozatnak és a 2013/654/EU végrehajtási határozatnak a légi járművek fedélzetén hozzáférhető mobilhírközlés (MCA-szolgáltatások) Unióban való működtetésének egyszerűsítése érdekében történő módosításáról
   
      
         (az értesítés a C(2016) 8413. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A 2008/294/EK bizottsági határozat (2) műszaki és üzemeltetési feltételeket határoz meg annak érdekében, hogy lehetővé tegye az Európai Unióban a légi járművek fedélzetén történő GSM-, UMTS- és LTE-használatot (MCA-szolgáltatások).
            
         
               (2)
            
            
               A hatályos jogszabályok értelmében a repülőgépek fedélzetén az MCA-berendezések részeként hálózati vezérlőegységet (NCU) kell elhelyezni abból a célból, hogy a légi járművek fedélzetén lévő mozgó végfelhasználói állomások ne kísérelhessenek meg a földi mobilhírközlő hálózatokra kapcsolódni.
            
         
               (3)
            
            
               A Bizottság a 676/2002/EK határozat 4. cikkének (2) bekezdése alapján 2015. október 7-én megbízta a Postai és Távközlési Igazgatások Európai Értekezletét (CEPT) azzal, hogy készítsen műszaki tanulmányokat arról, hogy szükség van-e arra, hogy az MCA-szolgáltatásokat alkalmazó légi járművek fedélzetén továbbra is kötelező legyen az NCU használata.
            
         
               (4)
            
            
               A megbízás alapján a CEPT 2016. november 17-én elfogadta 63. jelentését, amelyben arra a következtetésre jutott, hogy a GSM- és LTE-rendszerek esetében az NCU használata opcionálissá tehető, mivel az MCA-műveletek NCU nélkül is kellő mértékű védelmet biztosítanak a földi hálózatoknak okozott zavarással szemben.
            
         
               (5)
            
            
               A CEPT-jelentés következtetéseivel összhangban ezentúl nincs szükség NCU alkalmazása révén aktívan akadályozni, hogy a mozgó végfelhasználói állomások felkapcsolódjanak a 2 570–2 690 MHz-es sávban működő földi mobilhálózatokra. A 2013/654/EU bizottsági végrehajtási határozat (3) 2. cikke tehát elavulttá vált, ezért azt el kell hagyni.
            
         
               (6)
            
            
               Az UMTS rendszerek tekintetében azonban a CEPT arra a következtetésre jutott, hogy a továbbiakban is szükség van NCU használatára, hogy meg lehessen akadályozni a földi UMTS hálózatok és a légi járművek fedélzetén lévő felhasználói készülékek közötti összeköttetést. Tanulmányok rámutattak arra, hogy az ilyen összeköttetések részleges és átmeneti kapacitáscsökkenést okozhatnak az összeköttetést biztosító és a szomszédos földi cellákban. A fedélzetre érkező és az azt elhagyó jelek csillapítására és a nem kívánatos összeköttetések megakadályozására szolgáló másik megoldás az, ha a légi járművek törzsét megfelelő árnyékolással látják el.
            
         
               (7)
            
            
               Az MCA-ra vonatkozó műszaki előírásoknak továbbra is felülvizsgálat tárgyát kell képezniük annak érdekében, hogy mindig összhangban álljanak a technológiai fejlődéssel.
            
         
               (8)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2008/294/EK határozat mellékletének helyébe e határozat mellékletének szövege lép.
   2. cikk
   A 2013/654/EU bizottsági határozat 2. cikkét el kell hagyni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2016. december 16-án.
      
         
            a Bizottság részéről
         
         Günther H. OETTINGER
         
            a Bizottság tagja
         
      
   
   
      (1)  HL L 108., 2002.4.24., 1. o.
   
   
      (2)  A Bizottság 2008. április 7-i 2008/294/EK határozata a Közösség területén a légi járműveken hozzáférhető mobilhírközlési szolgáltatások (MCA-szolgáltatások) spektrumhasználatának harmonizált feltételeiről (HL L 98., 2008.4.10., 19. o.).
   
      (3)  A Bizottság 2013. november 12-i 2013/654/EU végrehajtási határozata a 2008/294/EK bizottsági határozatnak a légi járműveken hozzáférhető mobilhírközlési szolgáltatások (MCA-szolgáltatások) tekintetében további hozzáférési technológiák és frekvenciasávok felvétele céljából történő módosításáról (HL L 303., 2013.11.14., 48. o.).
   
      MELLÉKLET
      1.   Az MCA-szolgáltatások számára engedélyezett frekvenciasávok és rendszerek
      
      
         1. táblázat
      
      
                  Típus
               
               
                  Frekvenciasáv
               
               
                  Rendszer
               
            
                  GSM 1 800 
               
               
                  1 710 –1 785  MHz (végfelhasználói állomás –bázisállomás irány)
                  1 805 –1 880  MHz (bázisállomás- végfelhasználói állomás irány)
               
               
                  Az ETSI által közzétett GSM-szabványoknak, különösen az EN 301 502, az EN 301 511 és az EN 302 480 szabványnak vagy az azokkal egyenértékű előírásoknak megfelelő GSM-rendszerek.
               
            
                  UMTS 2 100 
                  (FDD)
               
               
                  1 920 –1 980  MHz (végfelhasználói állomás – bázisállomás irány)
                  2 110 –2 170  MHz (bázisállomás – végfelhasználói állomás irány)
               
               
                  Az ETSI által közzétett UMTS-szabványoknak, különösen az EN 301 908–1, az EN 301 908–2, az EN 301 908–3 és az EN 301 908–11 szabványnak vagy az azokkal egyenértékű előírásoknak megfelelő UMTS-rendszerek.
               
            
                  LTE 1 800 
                  (FDD)
               
               
                  1 710 –1 785  MHz (végfelhasználói állomás –bázisállomás irány)
                  1 805 –1 880  MHz (bázisállomás – végfelhasználói állomás irány)
               
               
                  Az ETSI által közzétett LTE-szabványoknak, ezen belül különösen az EN 301 908–1, az EN 301 908–13, az EN 301 908–14 és az EN 301 908–15 szabványnak vagy az azokkal egyenértékű előírásoknak megfelelő LTE-rendszerek.
               
            2.   A mozgó végfelhasználói állomások földi hálózatokhoz történő kapcsolódásának megakadályozása
      
      Az alábbiak révén meg kell akadályozni, hogy a 2. táblázatban szereplő frekvenciasávokban vételre képes mozgó végfelhasználói állomások megpróbáljanak kapcsolódni valamely földi UMTS mobilhálózatra:
      
                  —
               
               
                  az MCA-rendszerben hálózati vezérlőegység (NCU) elhelyezése, amely növeli a fedélzeten a zajszintet a mobil vételi sávokban és/vagy;
               
            
                  —
               
               
                  a légi jármű törzsének árnyékolása, a törzsre érkező és azt elhagyó jel további csillapítása érdekében.
               
            
         2. táblázat
      
      
                  Frekvenciasáv (MHz)
               
               
                  Földi rendszerek
               
            
                  925–960 MHz
               
               
                  UMTS (és GSM, LTE)
               
            
                  2 110 –2 170  MHz
               
               
                  UMTS (és LTE)
               
            Az MCA-üzemeltetők dönthetnek úgy is, hogy a 3. táblázatban felsorolt egyéb frekvenciasávokban is alkalmaznak NCU-t.
      
         3. táblázat
      
      
                  Frekvenciasáv (MHz)
               
               
                  Földi rendszerek
               
            
                  460–470 MHz
               
               
                  LTE (1)
                  
               
            
                  791–821 MHz
               
               
                  LTE
               
            
                  1 805 –1 880  MHz
               
               
                  LTE és GSM
               
            
                  2 620 –2 690  MHz
               
               
                  LTE
               
            
                  2 570 –2 620  MHz
               
               
                  LTE
               
            3.   Műszaki paraméterek
      
      a)   Az NCU-tól/fedélzeti BTS-től/fedélzeti Node B-től származó kisugárzott egyenértékű izotrop teljesítmény (e.i.r.p.) a légi jármű környezetében
      
      
         4. táblázat
      
      Az NCU-tól/fedélzeti BTS-től/fedélzeti Node B-től származó teljes e.i.r.p. a légi jármű környezetében nem haladhatja meg az alábbi értékeket:
      
         
      
                  Talajszinttől mért magasság
                  (m)
               
               
                  A rendszer legnagyobb megengedett e.i.r.p. értéke a légi jármű környezetében, csatornánként, dBm-ben
               
            
                  NCU
               
               
                  Fedélzeti BTS/Fedélzeti Node B
               
               
                  Fedélzeti BTS/Fedélzeti Node B és NCU
               
            
                  Sáv: 900 MHz
               
               
                  Sáv: 1 800  MHz
               
               
                  Sáv: 2 100  MHz
               
            
                  Csatorna-sávszélesség = 3,84 MHz
               
               
                  Csatorna-sávszélesség = 200 kHz
               
               
                  Csatorna-sávszélesség = 3,84 MHz
               
            
                  3 000 
               
               
                  – 6,2
               
               
                  – 13,0
               
               
                  1,0
               
            
                  4 000 
               
               
                  – 3,7
               
               
                  – 10,5
               
               
                  3,5
               
            
                  5 000 
               
               
                  – 1,7
               
               
                  – 8,5
               
               
                  5,4
               
            
                  6 000 
               
               
                  – 0,1
               
               
                  – 6,9
               
               
                  7,0
               
            
                  7 000 
               
               
                  1,2
               
               
                  – 5,6
               
               
                  8,3
               
            
                  8 000 
               
               
                  2,3
               
               
                  –4,4
               
               
                  9,5
               
            b)   A fedélzeti végfelhasználói állomástól származó kisugárzott egyenértékű izotrop teljesítmény (e.i.r.p.) a légi jármű környezetében
      
      
         5. táblázat
      
      A mozgó végfelhasználói állomástól származó e.i.r.p. a légi jármű környezetében nem haladhatja meg az alábbi értékeket:
      
         
      
                  Talajszinttől mért magasság
                  (m)
               
               
                  A GSM mozgó végfelhasználói állomástól származó legnagyobb megengedett e.i.r.p. a légi jármű környezetében, dBm/200 kHz-en
               
               
                  Az LTE mozgó végfelhasználói állomástól származó legnagyobb megengedett e.i.r.p. a légi jármű környezetében, dBm/5 MHz-en
               
               
                  Az UMTS mozgó végfelhasználói állomástól származó legnagyobb megengedett e.i.r.p. a légi jármű környezetében, dBm/3,84 MHz-en
               
            
                  GSM 1 800  MHz
               
               
                  LTE 1 800  MHz
               
               
                  UMTS 2 100  MHz
               
            
                  3 000 
               
               
                  – 3,3
               
               
                  1,7
               
               
                  3,1
               
            
                  4 000 
               
               
                  – 1,1
               
               
                  3,9
               
               
                  5,6
               
            
                  5 000 
               
               
                  0,5
               
               
                  5
               
               
                  7
               
            
                  6 000 
               
               
                  1,8
               
               
                  5
               
               
                  7
               
            
                  7 000 
               
               
                  2,9
               
               
                  5
               
               
                  7
               
            
                  8 000 
               
               
                  3,8
               
               
                  5
               
               
                  7
               
            Amennyiben az MCA-üzemeltetők úgy döntenek, hogy a 3. táblázatban felsorolt frekvenciasávokban is alkalmaznak NCU-t, akkor a 6. táblázatban szereplő legnagyobb megengedett értékek az NCU-tól/fedélzeti BTS-től/fedélzeti Node B-től származó teljes e.i.r.p-re vonatkoznak a légi jármű környezetében, a 4. táblázatban szereplő értékekkel összefüggésben.
      
         6. táblázat
      
      
                  Talajszinttől mért magasság
                  (m)
               
               
                  Az NCU-tól/fedélzeti BTS-től/fedélzeti Node B-től származó legnagyobb megengedett e.i.r.p. a légi jármű környezetében
               
            
                  460–470 MHz
               
               
                  791–821 MHz
               
               
                  1 805 –1 880  MHz
               
               
                  2 570 –2 690  MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/4,75 MHz
               
            
                  3 000 
               
               
                  – 17,0
               
               
                  – 0,87
               
               
                  – 13,0
               
               
                  1,9
               
            
                  4 000 
               
               
                  – 14,5
               
               
                  1,63
               
               
                  – 10,5
               
               
                  4,4
               
            
                  5 000 
               
               
                  – 12,6
               
               
                  3,57
               
               
                  – 8,5
               
               
                  6,3
               
            
                  6 000 
               
               
                  – 11,0
               
               
                  5,15
               
               
                  – 6,9
               
               
                  7,9
               
            
                  7 000 
               
               
                  – 9,6
               
               
                  6,49
               
               
                  – 5,6
               
               
                  9,3
               
            
                  8 000 
               
               
                  – 8,5
               
               
                  7,65
               
               
                  – 4,4
               
               
                  10,4
               
            c)   Üzemeltetési követelmények
      
      
                  I.
               
               
                  A talajszinttől mért minimális magasság kötelezően 3 000 méter az üzemben lévő MCA-rendszerből származó bármely adás esetén.
               
            
                  II.
               
               
                  A fedélzeti BTS-nek üzemelés közben az 1 800 MHz-es sávban működő összes GSM mozgó végfelhasználói állomás sugárzási teljesítményét 0 dBm/200 kHz névleges értékre kell korlátoznia az összeköttetés teljes tartamára, beleértve a hálózatra történő felcsatlakozást is.
               
            
                  III.
               
               
                  A fedélzeti Node B-nek üzemelés közben az 1 800 MHz-es sávban működő összes LTE mozgó végfelhasználói állomás sugárzási teljesítményét 5 dBm/5 MHz névleges értékre kell korlátoznia az összeköttetés teljes tartamára.
               
            
                  IV.
               
               
                  A fedélzeti Node B-nek üzemelés közben a 2 100 MHz-es sávban működő összes UMTS mozgó végfelhasználói állomás sugárzási teljesítményét -6 dBm/3,84 MHz névleges értékre kell korlátoznia az összeköttetés teljes tartamára, a felhasználók száma pedig legfeljebb 20 lehet.
               
            
         (1)  Nemzeti szinten az igazgatási szervezetek az LTE technológiát különféle alkalmazások (például: BB-PPDR, BB-PMR vagy mobilhálózatok) esetében is használhatják.